2022.11.16.
HU
Az Európai Unió Hivatalos Lapja
C 435/9
(16)
A kölcsön formájában nyújtott támogatás – a kölcsön formájában nyújtott csekély összegű kockázatfinanszírozási támogatást is ideértve – akkor tekinthető átlátható csekély összegű támogatásnak, ha a bruttó támogatási egyenérték kiszámítása a támogatás nyújtásakor érvényes piaci kamatlábak alapján történt.
A rövid lejáratú, alacsony összegű kölcsönök kezelésének egyszerűsítése érdekében e rendeletnek egyértelmű szabályt kell tartalmaznia, amely könnyen alkalmazható, és figyelembe veszi a kölcsön összegét és futamidejét is.
Azon kölcsönök bruttó támogatási egyenértéke, amelyeket legalább a kölcsön 50 %-áig terjedő fedezet biztosít, és amelyeknek összege az 1 375 000 EUR-t, futamideje pedig az 5 évet nem haladja meg, illetve amelyeknek összege a 687 500 EUR-t, futamideje pedig a 10 évet nem haladja meg, úgy tekinthető, hogy nem haladja meg a csekély összegű támogatások felső határát.
Ez a Bizottság tapasztalatain, valamint az 1407/2013/EU bizottsági rendelet hatálybalépése óta bekövetkezett infláción és az e rendelet időbeli hatálya alatt várható fejleményeken alapul.
Tekintettel arra, hogy nehézségekbe ütközik az olyan vállalkozásoknak nyújtott támogatás bruttó támogatási egyenértékének meghatározása, amelyek esetleg nem lesznek képesek a kölcsönt visszafizetni, e szabály nem alkalmazható az ilyen vállalkozásokra.
(17)
A tőkeinjekciók formájában nyújtott támogatás nem tekinthető átlátható csekély összegű támogatásnak, kivéve, ha az állami tőkeinjekció teljes összege nem haladja meg a csekély összegű támogatás felső határát.
A kockázatitőkebefektetésekről szóló iránymutatásokban (15) hivatkozott, tulajdonviszonyt, illetve részben tulajdonviszonyt megtestesítő befektetések formájában megvalósuló kockázatfinanszírozási célú intézkedésekből álló támogatás nem tekinthető átlátható csekély összegű támogatásnak, kivéve, ha az érintett intézkedés csupán a csekély összegű támogatásokra vonatkozó felső határig nyújt tőkét.
(18)
A kezességvállalás formájában nyújtott támogatás – a kezességvállalás formájában nyújtott csekély összegű kockázatfinanszírozási támogatást is ideértve – akkor tekinthető átlátható csekély összegű támogatásnak, ha a bruttó támogatási egyenérték kiszámítása az érintett vállalkozástípusra vonatkozó bizottsági értesítésben meghatározott mentesülési díjak alapján történt (16).
A rövid lejáratú, viszonylag alacsony összegű kölcsönt maximum 80 %-ig biztosító garanciák kezelésének egyszerűsítése érdekében e rendeletnek egyértelmű szabályt kell tartalmaznia, amely könnyen alkalmazható, és figyelembe veszi az alapul szolgáló kölcsön összegét és a kezességvállalás időtartamát is.
Ez a szabály nem alkalmazható a kölcsönnek nem minősülő, alapul szolgáló tranzakciókra adott olyan garanciákra, mint például a tőketranzakciókra adott garanciák.
Ahol: i. a garancia nem haladhatja meg az alapul szolgáló kölcsön 80 %-át; ii. a garantált összeg nem haladja meg a 2 062 500 EUR-t; és iii.
a kezességvállalás időtartama nem haladja meg az 5 évet, a kezességvállalást úgy kell tekinteni, hogy bruttó támogatási egyenértéke nem haladja meg a csekély összegű támogatás felső határát.
Ugyanez vonatkozik arra az esetre is, ha: i. a garancia nem haladja meg az alapul szolgáló kölcsön 80 %-át; ii. a garantált összeg nem haladja meg az 1 031 250 EUR-t; és iii.
a kezességvállalás időtartama nem haladja meg a 10 évet.
Ezenfelül a tagállamok használhatnak olyan módszert a kezességvállalás bruttó támogatási egyenértékének kiszámítására, amelyet bejelentettek a Bizottságnál egy az állami támogatásokra vonatkozó és az adott időszakban hatályban levő más bizottsági rendelet alapján, és amelyet a Bizottság a kezességvállalásokról szóló közleménnyel (17) vagy az azt felváltó valamely közleménnyel összhangban levőként elfogadott, feltéve, hogy az elfogadott módszer kifejezetten e rendelet alkalmazásával összefüggésben foglalkozik a kérdéses kezességvállalások és a szóban forgó, alapul szolgáló tranzakciók típusaival.
Tekintettel arra, hogy nehézségekbe ütközik az olyan vállalkozásoknak nyújtott támogatás bruttó támogatási egyenértékének meghatározása, amelyek esetleg nem lesznek képesek a kölcsönt visszafizetni, e szabály nem alkalmazható az ilyen vállalkozásokra.
(19)
Amennyiben a csekély összegű támogatási program pénzügyi közvetítők közbeiktatásával valósul meg, biztosítani kell, hogy a pénzügyi közvetítők ne részesüljenek állami támogatásban.
Ez például oly módon valósítható meg, hogy az állami kezességvállalás előnyeit élvező pénzügyi közvetítőktől megkövetelik, hogy a piaccal összeegyeztethető díjakat fizessenek, vagy hogy az előnyöket teljes mértékben továbbadják a végső kedvezménye­ zetteknek, illetve hogy a közvetítők szintjén tartsák be a csekély összegű támogatás felső határát és e rendelet egyéb feltételeit.
(20)
A tagállam által tett bejelentést követően a Bizottság megvizsgálja, hogy az intézkedés, amely nem tartalmaz vissza nem térítendő támogatást, kölcsönt, kezességvállalást, tőkeinjekciót vagy tulajdonviszonyt, illetve részben tulajdonviszonyt megtestesítő befektetések formájában megvalósuló kockázatfinanszírozási célú intézkedéseket, olyan bruttó támogatási egyenértéket eredményez-e, amely nem lépi túl a csekély összegű támogatás felső határát, és ezért e rendelet rendelkezéseinek hatálya alá tartozhat.
(15) A Bizottság közleménye – Iránymutatás a kockázatfinanszírozási célú befektetések előmozdítása érdekében nyújtott állami támogatási intézkedésekre vonatkozóan (HL C 508., 2021.12.16., 1. o.).
(16) Például a Bizottság közleménye az EK-Szerződés 87.
és 88. cikkének a kezességvállalás formájában nyújtott állami támogatásra való alkalmazásáról (HL C 155., 2008.6.20., 10. o.).
(17) Ugyanott.